CELEX: 62021TN0249
Language: hu
Date: 2021-05-07 00:00:00
Title: T-249/21. sz. ügy: 2021. május 7-én benyújtott kereset – SN kontra Parlament

2021.7.12.   
            
            
               HU
            
            
               Az Európai Unió Hivatalos Lapja
            
            
               C 278/51
            
         
      2021. május 7-én benyújtott kereset – SN kontra Parlament
      (T-249/21. sz. ügy)
      (2021/C 278/71)
      Az eljárás nyelve: angol
      
         Felek
      
      
         Felperes: SN (képviselő: P. Eleftheriadis Solicitor)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  teljes egészében semmisítse meg az Európai Parlament főtitkárának 2020. december 21-i határozatát;
               
            
                  —
               
               
                  teljes egészében semmisítse meg a felperesnek címzett, 2021. január 15-i, 7010000021. számú, 196 199,84 euróra vonatkozó terhelési értesítőt;
               
            
                  —
               
               
                  az Európai Parlamentet kötelezze a felperes részéről az eljárás során felmerült költségek megtérítésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első jogalap arra vonatkozik, hogy az Európai Parlament anélkül járt el, hogy figyelembe vette volna az Európai Közösség és az Európai Atomenergia-közösség tisztviselőinek személyzeti szabályzatáról és egyéb alkalmazottainak alkalmazási feltételeiről szóló rendelet (1) 137. cikkét.
               
            
                  2.
               
               
                  A második jogalap arra vonatkozik, hogy az Európai Parlament jogban való tévedést követett el és nem megfelelően alkalmazta az Elnökségnek az Európai Parlament tagjainak statútumára vonatkozó végrehajtási intézkedésekről szóló, 2008. május 19-i és 2018. július 9-i határozatának (2) 32. és 68. cikkében szereplő, jogosulatlanul felvett összeg helyes kritériumát.
               
            
                  3.
               
               
                  A harmadik jogalap arra vonatkozik, hogy az Európai Parlament elmulasztotta tekintetbe venni a képviselők szabadsághoz és függetlenséghez való jogát, amely az európai parlamenti képviselők statútumának (3) 2. és 21. cikkéből fakad.
               
            
                  4.
               
               
                  A negyedik jogalap arra vonatkozik, hogy nem indokolták meg az EUMSZ 296. cikknek megfelelően, hogy miért utasítottak el az általa benyújtott 80 dokumentumból 68-at „elfogadhatatlan” bizonyítékként, nem indokolták meg, hogy miért tekintik úgy, hogy a teljes fizetés „jogalap nélkül” került kifizetésre, miközben harminc hónapra vonatkozó szerződésből csupán hat hónapot vizsgáltak teljes egészében, és nem indokolták meg, hogy miért mondtak ellent az OLAF megállapításainak, amelyek tisztázták a felperes becsületét.
               
            
                  5.
               
               
                  Az ötödik jogalap nyilvánvaló ténybeli hibákra vonatkozik.
               
            
         (1)  Az Európai Közösség és az Európai Atomenergia-közösség tisztviselőinek személyzeti szabályzatáról és egyéb alkalmazottainak alkalmazási feltételeiről szóló, 31. EGK és 11. Euratom rendelet (HL 1962. P 45., 1385. o.)
      
         (2)  Az Európai Parlament Elnökségének az Európai Parlament tagjainak statútumára vonatkozó végrehajtási intézkedésekről szóló, 2008. május 19-i és július 9-i határozata (HL 2009. C 159., 1. o.)
      
         (3)  Az európai parlamenti képviselők statútumának elfogadásáról szóló, 2005. szeptember 28-i 2005/684/EK, Euratom európai parlamenti határozat (HL 2005. L 262., 1. o.)